मौखरी राजकुमारों के यूप स्तम्भ: बड़वा ग्राम से प्राप्त वि.सं. 295 के यूप स्तम्भों से वैदिक यज्ञों की जानकारी प्राप्त होती है। इन स्तम्भों को संग्रहालय में एक अलग चबूतरे पर प्रदर्शित किया गया है। इन स्तूपों से यज्ञ अश्व बांधे गए थे। वैदिक परम्परा के अनुसार ये यूप आधार भाग में चौकोर, मध्य भाग में अष्टकोणीय और शीर्ष भाग पर मुड़े हुए हैं तथा पीले रंग के बलुआ पत्थर से निर्मित हैं। इन यूपों पर कुषाण कालीन ब्राह्मी लिपि में (ई.238 का) एक शिलालेख अंकित है जिससे ज्ञात होता है कि इन यूपों के निर्माणकर्ता मौखरी वंश के बल के पुत्र बलर्धन सोमदेव और बलसिंह थे, जिन्होंने यहाँ त्रिराज एवं ज्योतिषेम यज्ञ करके इन्हें स्थापित किया था। राजस्थान में तीसरी शताब्दी ईस्वी में मौखरी राज्य की सूचना देने वाला यह अकेला शिलालेख प्राप्त हुआ है।